Folkeferie.dk har besluttet at sælge Rødhus Klit Feriecenter. Det sker samtidig med, at en del af feriecenteret er blevet lejet midlertidigt ud til Udlændingestyrelsen til brug som asylcenter. Det skriver P4 Nordjylland. Der er148 boliger i alt - hvoraf de 48 nu bliver benyttet af asylansøgere. Selvom at det nu bliver sat til salg forventer den administrerende direktør Folmer Risager, at feriecenteret vil forblive et feriecenter. - Det er vores forventning, at det ikke vil komme til at ændre på antallet af arbejdspladser eller på den mængde af turisme der kommer til Jammerbugt Kommune, siger han til DR Nordjylland. Folkeferie.dk vil i salgsperioden fortsætte med at leje de ferieboliger ud, der ikke bliver brugt til asylansøgere. Administrerende direktør Folmer Risager erkender, at det kan få nogle gæster til at holde sig væk. - Men vi har heldigvis også rigtig mange kunder, som siger at det er helt ligegyldigt, siger han. Folkeferie.dk har tidligere ejet adskillige feriecentre i Danmark som alle er blevet solgt. Der er 7-8 medarbejdere beskæftiget på Rødhus Klit Feriecenter i højsæsonen.

Opsummering:
Folkeferie.dk vil sælge Rødhus Klit Feriecenter.